Guoqingtempelet

Guoqingtempelet (forenklet kinesisk: 国清寺, tradisjonell kinesisk: 國清寺, pinyin: Guóqīng sì, Wade-Giles: Kuoch'ing Szu) er et buddhistisk tempel på Tiāntáifjellet i fylket Tiantai i byprefekturet Taizhou i provinsen Zhejiang i Folkerepublikken Kina. Tempelet befinner seg omkring 220 km fra byen Hangzhou.

Tempelet ble bygd i året 598 e.Kr. under Suidynastiet, og var opprinnelig hovedkvarteret til den buddhistiske Tiāntáiskolen som ble grunnlagt av Zhiyi i 575 e.Kr. Det ble renovert i regjeringstiden til Yongzheng-keiseren (1722-1735) under Qing-dynastiet. Tempelet dekker et areal på 23 000 m2 og omfatter 600 rom i 14 ulike haller, deriblant storhallen til Buddha, hallen til de 500 arhater og hallen til munken Jigong. Eksteriøret til tempelet omfatter kinesiske padogaer som Suipadogaen, de syv Buddhaers padoga, og minnepadogaen etter munken Yi Xing (683-727 e.Kr.)

Kategori:Tiāntái
Kategori:Buddhistiske templer i Kina
Kategori:Zhejiang
Kategori:500-tallet i Kina
Kategori:Etableringer i 598